cyanic-selkie/wikianc huggingface dataset:
Andrés Escobar
Drapet
Mannen som drap Escobar, Humberto Castro Muñoz, var livvakt for to brør som eigde eit stort diskotek i Medellín. Desse brørne hadde store forventingar til Colombia i meisterskapen og dei satsa store pengar på at laget skulle gjere det bra. Dei meinte at Escobar hadde skulda for alt elendet i VM. Castro hadde vore på besøk på diskoteket, og han følgde etter Escobar til bilen. Castro tok opp ein revolver då han stod attmed sida av bilen og skaut 12 skot mot Escobar. Vitne har sagt at for kvart skot Castro skaut, så skal han ha ropt «Gol!» (som er spansk og betyr 'mål'). Muñoz vart dømd til 43 år i fengsel, men kom ut etter elleve år i 2005.
Røyrdrumar
Røyrdrumar skil seg frå andre hegreartar med ei rekkje morfologiske eigenskapar og åtferdsmessige trekk. Inndelinga i ein eigen underfamilie er stadfesta ved genetisk testing. Den søramerikanske sikksakkhegren vart tidlegare rekna som nærskyld tigerhegrar, men er no rekna som medlem av røyrdrumar.
Skildring
Dietten til røyrdrumartane er svært variert og omfattar fisk, krepsdyr, froskar, rumpetroll, insekt og små pattedyr. Artane hekkar parvise eller i svært lause koloniar. Hekkesesongen varierer avhengig av utbreiingsområdet. Kulla varierer mellom eitt og sju egg.
Aksel Konrad Mikkola
Aksel Konrad Mikkola var ein norsk småbrukar, landhandlar og politikar frå Neiden i Sør-Varanger. Han var stortingsrepresentant for Finnmark og Arbeidarpartiet i tida frå 1934 til 1945.
Gwen Guthrie
Kkarriere
Guthrie var fødd i Okemah i Oklahoma og voks opp i Newark. Ho studerte klassisk musikk på skulen og faren lærte ho å spele piano då ho var åtte år gammal. Tidleg i 1970-åra vart ho med vokalgrupper som the Ebonettes og the Matchmakers, medan ho arbeidde som grunnskulelærar. Då ein korsongar som skulle synge på Aretha Franklin sin «I'm in Love» i 1974 vart sju, fekk Guthrie jobben ved sidan av Cissy Houston. Guthrie starta slik karrieren sin som profesjonell musikar.
«Ain't Nothin' Goin' on But the Rent» vart seinare sampla av mange dance- og hiphop-artistar, som Foxy Brown i 1998 på songen «JOB» og Utah Saints på «What Can You Do for Me». Songen vert omtalt av Eddie Murphy i hans Eddie Murphy Raw. Guthrie hadde òg ein hit i 1986 med ein coverversjon av «(They Long to Be) Close to You», som nådde 25. plassen på UK Singles Chart.
Andre hittar var «Seventh Heaven», «Peanut Butter» og «Peek-a-Boo». «Padlock» vart seinare covra av M People på albumet Bizarre Fruit med Heather Small i 1995.
Wilkes Land
Kystlinja vart undersøkt og kartlagt av Operasjon Highjump 1946–1947, Operasjon Windmill 1947–1948, Australian National Antarctic Research Expeditions (ANARE) 1956–1960 og sovjetiske antarktisekspedisjonar 1956–1959.
I'billin
Historie
Landsbyen er heilag for katolikkar som fødestaden til Mariam Baouardy, som vart saleggjort av pave Johannes Paul II i 1983.
Akil Aga, ein beduin-sjeik frå Egypt som herska over området, bygde ei festning i Ibillin. Han er gravlagd i landsbyen, i tillegg til familien Dhaher el-Omar.
Ørkensteinskvett
Skildring
Fjørdrakta varierer mykje med kjønn, alder og årstid, men stjerten er i alle fjørdrakter nesten heilsvart i sterk kontrast til den kvite overgumpen. Undersida i alle draktene er lys gulbrun, gradvis mot kvitt bak og ned mot beina.
Johan Ludvig Johannesen
Johannesen var medlem i Fredrikstad bystyre periodane 1910-19, 1925-33 og i 1945, varaordførar 1931-33. Elles var han medlem i forliksrådet 1915-18 og skulestyret 1920-22. Hausten 1933 vart han vald til å representere dei fem kjøpstadene i Østfold og Akershus på Stortinget, attvald i 1936. Fyrste treårsbolken var han medlem i Protokollkomiteen og sidan sekretær i komiteen.
Kalush
Kalush driv også sideprosjektet Kalush Orchestra saman med folkemusikarane Tymofij Muzytsjuk og Vitalij Duzjyk. Kalush Orchestra representerte Ukraina i Eurovision Song Contest 2022 og vann med låten «Stefanija».
Arlene Wilkes
Arlene Wilkes er ein trinidadisk-norsk dansar frå San Fernando på Trinidad, kjent og prislønt som dansar ved norske scenar.
Veet på Ranheim
Horga var ein flat, tilnærma sirkulær oppbygging av stein, 15 meter i diameter og knapt meteren høg, med flate heller i to konsentriske sirklar på toppen. Oppå denne innretninga låg det større og mindre stykkje av kvit kvarts og seks små kuler av voks. I sentrum av horga var ei kasse av tre, 1,3 meter lang, om lag 1 meter brei og 55 cm djup, fylt med raudbrun sand og skjørbrent stein, såkalla kokestein som har vorte varma på bål og nytta til å varme opp innhaldet i ei kjele, og mellom steinane låg brente beinrester, mellom anna av mennesketenner og -kranium. Men ellers var det få andre funn. Under den sentrale delen av horga låg eit svart, tynt lag med trekol iblanda fragment av brent bein, mellom anna ei mennesketann, og under der låg den opphavlege åkeren med spor etter bruk av ard.
Daidalos
Familie
Seinare former av myta gav han ein far i anten Metion, Eupalamos eller Palamaon, og ei mor i anten Alkippa, Athene, Ifinoe eller Frasimede. Daidalos hadde to søner: Ikaros og Iapyx, og ein nevø som heitte Perdix.
Labyrinten
Daidalos og sonen hans Ikaros flykta frå Kreta ved hjelp av venger bygde av fjør og voks. Dei hadde passert Samos, Delos og Lebynthos då Ikaros gløymde seg sjølv og steig opp mot sola. Den varme sola varma opp voksen som heldt fjørene saman, og dei fall av. Ikaros fall ned i havet og drukna. Faren gret og klaga bittert over sitt eige handverk. Han kalla øya nær staden der Ikaros drukna for Ikaria til minne om sonen.
Daidalos og Perdix
Daidalos blei så sjalu på prestasjonane til nevøen at han greip eit høve til å bli kvitt han. Då dei to var saman ein dag på Akropolis i Aten, spurde Perdix onkelen sin om korleis sonen hans Ikaros hadde døydd. Daidalos, som ikkje kunne snakka om dette, tok eit av dei mekaniske leiketøya som han hadde arbeidd med og kasta det over klippekanten. Perdix, som ville redda leiketøyet, strekte seg etter det og fall utanfor og i døden. Men fallet hans blei sett av Atene, gudinna for visdom, og ho endra skjebnen hans ved å forvandla han til ein fugl som var oppkalla etter han, perdix, eller rapphøne. Denne fuglen ville ikkje ha reir i tre, og heller ikkje flyga høgt og luftig, men bygde reir i hekkar, og unngjekk høge stadar fordi han hugsa at han hadde falle utanfor klippa.
Daidalos og Ikaros
Dei hadde passert øyene Samos, Delos og Lebynthos då Ikaros gløymde seg sjølv og byrja å stiga oppover mot sola. Den skinnande sola mjukna voksen som heldt fjørene saman og dei fall av. Guten fall i havet og drukna. Far hans skreik ut og gret bittert over han og si eig kuns. Han kalla landet nær staden der Ikaros fall i døden for Ikaria til minne om sonen sin.
Ein kjenner til eit tidleg bilde av Daidalos med venger finst på e etruskisk mugge frå rundt 630 f.Kr. som blei funnen ved Cerveteri. Avbildinga viser den venga Taitale på den eine sida av krukka og på motsett side saman med, særs spesielt, Metaia (Medea): «samband hennar med desse to mytiske figurar er utan parallell,» i følgje forskaren Robin Lane Fox. «Sambandet var truleg basert på dei usedvanlege, mirakuløse kunstartane deira. Magisk kunne Daidalos fly, og magisk var Medea til å gjera dei gamle yngre (scenen på krukka synest å visa henne gjera akkurat dette).» Det etruskiske bildet syner at forteljinga om Daidalos allereie var velkjend i vest.
Carlos Valderrama
Carlos Alberto Valderrama Palacio er ein colombiansk tidlegare fotballspelar. Han er rekna av mange for å vera tidenes colombianske fotballspelar. I løpet av karrieren spelte han for Unión Magdalena, Millonarios FC, Deportivo Cali, Valladolid, Montpellier, Independiente Medellín, Atlético Junior, Tampa Bay Mutiny, Miami Fusion og Colorado Rapids.
Michael Neumayer
Aktiv
Neumayer deltok på det tyske laget som tok sølv i laghopping i normalbakken under VM 2005 i Oberstdorf. Han var også med på laget som året etter tok bronse i VM i skiflyging i Kulm. Også Georg Späth og Michael Uhrmann var med på begge dei tyske laga, medan Martin Schmitt fekk sølv i 2005 og Alexander Herr bronse i 2006.
Rudbar-e Jonubi fylke
Rudbar-e Jonubi fylke (persisk شهرستان رودبار جنوب, som tyder «Sør-Rudbar fylke») er eit fylke i Kerman-provinsen i Iran. Det administrative senteret i fylket er Rudbar. Det vart utskild frå Kahnuj fylke i 2005. I folketeljinga i 2006 var innbyggjartalet i fylket 86 747. Fylket er delt inn i to distrikt (bakhsh): Sentral-distriktet og Jazmurian-distriktet. Fylket har éin by: Rudbar.
Sanhedrin
Sanhedrin, òg kalla Storrådet eller berre Rådet, var det høgaste politiske og religiøse organet til det jødiske folket i gresk-romersk tid.
Optisk illusjon
Optiske illusjonar i biletmedia
Dette gjeld ikkje minst den tradisjonelle biletkunsten, som i stor grad har vore eit einaste stort spel med sansebedrag gjennom forsøk på å gjenskape eit inntrykk, til dømes på eit plant underlag, av ein levande, tredimensjonal røyndom. Disse forsøka har kome tydelegast til uttrykk gjennom til dømes målestilen i barokken, trompe lóeil, ein så naturtru attgiving av ein gjenstand at tilskodaren trur motivet er verkeleg, ekvilibristisk utførte stilleben og livaktige portrettmåleri såvel som moderne tider sine figurative fotorealisme og abstrakte op-kunst, òg kalla op art eller optisk kunst. Med oppdaginga av det konstruerte sentralperspektivet i renessansen oppstod anamorfose, ein lek med fordreia motiv og forteikna perspektiv. Òg impresjonismen eksperimenterte aktivt med synsinntrykk, særleg pointillismen der fargeblandingane oppstod som ein illusjon gjennom små punkt av grunnfarger, på same måte som i moderne fleirfargetrykk,. Ein kan òg nemne surrealismen på 1900-talet, ein kunstretning som baserte seg på det «oververkelege» med omfattande bruk av optiske effektar og ein leik med røyndomen.
Alle som brukar visuelle verkemiddel arbeider altså i vid forstand med synsbedrag på einkvan måte. Blant kunstnarar som meir direkte og inngåande har jobba med tydelege optiske illusjonar er likevel den italienske målaren Giuseppe Arcimboldo (1523–1597), den amerikanske illustratøren Charles Allan Gilbert (1873–1929), den fransken-amerikanske konseptkunstnaren Marcel Duchamp (1887–1968), den nederlandske grafikaren M.C. Escher (1898–1972), den spanske surrealisten Salvador Dalí (1904–1989), den svensken Oscar Reutersvärd (1915–2002) og den britiske målaren Bridget Riley (fødd 1931).
Nytta av visuelle illusjonar er òg viktig for scenografi og kulisser på teater og sjølvsagt innan trylling og illusjonisme.
Melodi Grand Prix 1970
Bakgrunn
I Eurovision Song Contest 1969 enda fire land på førsteplass med same poengsum. Det fanst ingen reglar for å skilje vinnarane, og derfor blei Spania, Storbritannia, Nederland og Frankrike alle kåra til vinnarar. Avgjerda skapa misnøye hos ei rekkje deltakarland, blant dei Noreg.
Yes av Yes
Yes fekk somme positive meldingar frå musikkskribentar i Storbritannia og USA, men selde dårleg og gjekk ikkje inn på salslistene. To singlar vart gjevne ut frå albumet: «Sweetness» og «Looking Around». Albumet vart ommastra i 1994 og 2003, siste gongen med fleire bonusspor av songar som ikkje var gjevne ut før, inkludert ein versjon av «Something's Coming» frå West Side Story.
Utgjeving og mottaking
Albumet fekk positiv omtale frå to amerikanske aviser. Scott Campbell frå Arizona Republic skreiv at Yes var «eit lovande album» som leverte «solid og nøkternt heile vegen» med ein «sterk og kompetent» vokal frå Anderson. David Wagner i Post-Crescent var samd med Campbell i at Yes var eit lovande band. Han såg «mykje jazzswing» på albumet, særskild på dei to coverversjonane og samanlikna gitarstilen til Banks med Wes Montgomery som han meinte kom gjennom smo sterk på gitar og trommer på «I See You». Wagner meinte at dei originale songane deira var «generelt stødige» og «fullt ut arrangerte» trass i at «Sweetness» var for sentimental, «men det er så mange gleder her på så mange nivå at det er vanskeleg å klage». Lester Bangs skreiv ei positiv melding om albumet i Rolling Stone, og skreiv at det var «eit slikt album som nokre gonger trengjer seg inn i rutinen din med eit heilt uventa musikalsk kraft.»
Optisk tettleik
Optisk tettleik eller absorbans er ein fysisk eigenskap ved eit gjennomsiktig stoff knytt til brytingsindeksen til stoffet. Jo større brytingsindeks, dess større er tettleiken til stoffet. Omgrepet stammar frå den tida då lyset vart rekna som mekaniske bølgjer i eteren, men blir enno brukt.
Stormarihand
Systematikk
Denne orkideen er i Plants of the World Online og andre kjelder rekna som ein underart av kongsmarihand med namnet D. majalis ssp. praetermissa. I den norske Artsdatabanken står han med artsnamnet D. praetermissa, og det same gjer han i Estland.
Hybridar
Hybridar med purpurmarihand (Dactylorhiza majalis ssp. praetermissa × majalis ssp. purpurella eller Dactylorhiza ×salteri) er svært sjeldne og er berre funne i Wales. I England er det òg funne hybridar med Dactylorhiza majalis ssp. traunsteineroidis.
Slaget ved Villaviciosa
Kjelder
''
Dennis Mitchell
Dennis Allen Mitchell er ein tidlegare USA-amerikansk friidrettsutøvar frå Sør-Carolina som åra 1991-93 vann to VM-gull og eitt OL-gull i 4 x 100 meter stafett og bronsemedaljen på 100 meter i VM 1991, Sommar-OL 1992 og VM 1993.
Aktiv
Sommaren 1991, ei veke før Friidretts-VM, deltok Mitchell på USA sitt lag som i Zürich sette verdsrekord i 4 x 100 m stafett med tida 37,67 sekundar. Under verdsmeisterskapen i Tokyo sprang han inn til bronse på 100 meter på 9,91, dagar seinare sprang han ein etappe på USA-laget som forbetra verdsrekorden til 37,50. Under Sommar-OL 1992 i Barcelona tok han ein ny bronsemedalje på 100 meter, bakom briten Linford Christie og Frankie Fredericks frå Namibia. Saman med Michael Marsh, Leroy Burrell og ankermann Carl Lewis syrgde Mitchell for gull til USA i 4 x 100 m stafett og verdsrekord på 37,40. Ved verdsmeisterskapen i Stuttgart året etter vann Mitchell si tredje bronsemedalje på 100 meter og si tredje gullmedalje i 4 x 100 m stafett, med eit lag som elles bestod av Jon Drummond, Andre Cason og Leroy Burrell.
Little Queenie
«Little Queenie» er ein song skriven og innspelt av Chuck Berry. Han kom ut i 1959 på albumet Chuck Berry Is on Top og som ei dobbel A-side med «Almost Grown». Berry framførte songen i filmane Go, Johnny Go! (1959) og Hail! Hail! Rock 'n' Roll (1987). Songen har sidan blitt spelt av mange andre artistar, som Beatles, Rolling Stones og REO Speedwagon. Eit år tidlegare hadde Berry gjeve ut «Run Rudolph Run», ein julesong med same melodi.
Stornesle
Stornesle (Urtica dioica) er ein fleirårig plante i nesleslekta som er kjend for «brennande» blad og stengel. Planten er også kjend som brennesle, brenn-nesle og brennenesle.
Skildring
Brennesle blir om lag 30–200 cm høg. Ho har motsette, grovtagga blad og lysegrøne blomar som heng i knippe frå bladhjørna. Stengel og blad har brennhår som sprøyter ut ei giftig væske når den skjøre, glasaktige spissen blir broten av.
Kompost
Ein kan også utnytta mineralinnhaldet ved å bruka planten til kompostering eller nesleuttrekk.
Nettelduk
Nettelduk er eit tekstil laga av fibrar frå stenglane til nesle. På 1700- og 1800-talet var det eit kostbart stoff som ofte blei brukt til gardin. Nettelduk blei vove av fibrane frå vaneig stornesle (Urtica dioica) eller frå den austlege planten Boehmeria nivea. Svært fine bomullstøy blei selde i Europa på 1800-talet under namnet nettelduk.
Baby Driver
Wright utvikla Baby Driver over ein drygt tjueårs periode. Han kom på ideen i ungdommen, og dei tidlege erfaringane hans innan regi forma ytterlegare ambisjonane for Baby Driver. Filmen var opphavleg sett til Los Angeles, men Wright reviderte settinga til Atlanta og integrerte etosen til byen som ein del av forteljinga. Hovudfilminga vart utført i Atlanta i løpet av fire månader, frå februar til mai 2016. Produksjonen innebar planlegging av omhyggeleg koordinerte stunt, koreografi og kameraopptak. Kritikarar har gjort tematiske studiar av filmen, med vekt på bruken av fargesymbolikk og fokuset på utviklinga av moralen til hovudpersonen.
Aida Overton Walker
Liv
George Walker døydde i 1911. I 1912 la Overton Walker ut på turne med showet sitt i 16 veker, og vende så tilbake til New York, der ho opptredde som Salome ved Paradise Roof Garden på Broadway. Suksessen hennar ved Hamerstein sitt teater gjorde at ho blei beden om å koma tilbake året etter i Bon Bon Buddy, ein musikal som bygde på ein song mannen hennar hadde gjort populær i Bandanna Land fleire år tidlegare. Framsyninga til Overton Walker var ein ode til den avdøde ektemannen hennar, og så suksessrik at ho blei beden om å ha henne i to veker til.
Moby Dick av Led Zeppelin
Oversyn
Songen vart gjeven ut som singel i Italia og Singapore i 1970 med «Gallows Pole» som B-side.
Mojhtestasse - Cultural Heirlooms
Ordet mojhtestasse tyder «minnegåve» på norsk.
Porlier Bay
Øya er kalla opp etter kaptein Rosendo Porlier, kaptein på det spanske skipet «San Telmo» som forliste utanfor øya i 1819. Vraket vart funnen i denne bukta.
Miguel Ángel Asturias
Liv
I 1933 vendte han tilbake til Guatemala. Etter at diktatoren Jorge Ubico blei styrta i 1944, gjekk Asturias inn i diplomatiet og blei året etter kulturattaché ved den guatemalske ambassaden i Mexico City og frå 1947 i Argentina. Han gav på denne tida ut fleire verk som ikkje kunne publiseras under diktaturet. Då regjeringa til president Jacobo Árbenz Guzmán blei styrta under eit kupp i 1954, trekte Asturias seg tilbake frå verva sine og gjekk i eksil i Argentina fram til 1962. Etter at det på ny blei halde frie val i Guatemala, blei han igjen diplomat for landet sitt og reiste til Paris som ambassadør.
NM i friidrett 2009
Noregsmeisterskapen i friidrett 2009, hovudmeisterskapen, vart avvikla på Stampesletta stadion i Lillehammer dagane 31. juli til 2. august 2009 med Lillehammer Idrettsforening som ansvarleg arrangør.
110 m hekk
<br style="clear:both;" />
Kulturminne i Båtsfjord
Kulturminne i Båtsfjord er ei oversikt over freda og/eller bevaringsverdige bygningar og element i Båtsfjord kommune. Dataa er henta frå Riksantikvaren si liste over kulturminne.
Wilh. Wilhelmsen
Wilhelmsen gruppa har hovudkontor på Lysaker i Bærum utanfor Oslo og er notert på Oslo Børs. Selskapet, som vart grunnlagt 1. oktober 1861 i Tønsberg av Wilhelm Wilhelmsen, er i dag blant dei mest globale verksemdene i Noreg.
Steve Khan
Steve Khan er ein amerikansk jazzgitarist.
Roger McGuinn
Nokre av dei mest kjende songane hans frå denne tida er «It Won't Be Wrong», «5D (Fifth Dimension)», «Mr. Spaceman», «So You Want To Be A Rock 'n' Roll Star», «Ballad Of Easy Rider» og «Chestnut Mare». Han var òg den drivande krafta bak dei populære arrangementa av Bob Dylan-songar som «Mr. Tambourine Man» og «All I Really Want To Do» og dessutan versjonane av Pete Seeger sine «The Bells Of Rhymney» og «Turn! Turn! Turn!».
A Day in the Life
Innspeling
The Beatles starta innspelinga av songen med arbeidstittelen «In the Life of...» den 19. januar 1967 etter å ha spelt inn «Strawberry Fields Forever» og «Penny Lane» vekene før. Dei to delane av songen er fråskilde med eit 24 taktar langt mellomspel. I starten var ikkje The Beatles sikre på korleis dei skulle fylle denne overgangen. Først hadde dei assistenten Mal Evans til å telje taktane høgt, og for kvart tal sette dei meir og meir ekko på. I det andre mellomspelet nytta dei lyden av ei alarmklokke, som det var meininga dei skulle redigere bort. Dette utfylte derimot stykket til McCartney bra, den første tekstlinja til McCartney var til dømes «Woke up, fell out of bed», så dei valde å ha med lyden av klokka.
Ole Lind Schistad
Ole Lind Schistad var ein norsk arkitekt og møbelteiknar.
Rangitataelva
Før elva når Canterbury Plains er ein del ført over til Rangitata Diversion Race (RDR) for vatning og produksjon av vasskraft. RDR vart bygd mellom 2. april 1937 og 1944, og forsyner kraftstasjonane Montalto og Highbank med vatn før ho når utløpet i Rakaiaelva. Ved dette utløpet ligg òg det første akustiske fiskegjerdet på New Zealand, dette held laksesmolt nede i elva og hindrar at han går opp i jordbrukslandet.
Mikko Kokslien
Aktiv
Kokslien debuterte i verdscupen i 2005 utan å markere seg. Fyrst i 2008/09-sesongen nærma han seg verdseliten i kombinerta då han straks før jul i 2008 vart nummer sju i eit renn i Ramsau. Han deltok for Noreg i verdsmeisterskapen på ski i Liberec, der han gjekk på det norske firemannslaget som sikra bronse. Individuelt var 13. plassen i tevlinga der det vart hoppa i storbakken og deretter gått 10 km langrenn hans beste plassering i verdsmeisterskapen. I det siste verdscuprennet for sesongen overraska han stort med ein tredjeplass i Vikersund.
Babka
Babka kan visa til:
Patti Austin
Ho debuterte som songar berre fem år gammal og var ein protesjé for Dinah Washington og Sammy Davis jr.. Ein singel frå 1969 for United Artists kalla «Family Tree» nådde top 50 på R&B-lista. Austin spelte inn debutalbumet sitt, End of a Rainbow i 1976, etterfølgd av Havana Candy i 1977 og Body Language i 1980. Ho song vokal for den japanske kotospelaren Yutaka Yokokura på «Love Light» i 1978, gjorde ein duett med Michael Jackson på «It's the Falling in Love» frå Off the Wall, og song «The Closer I Get to You» på albumet til Tom Browne i 1979. Austin song duett med George Benson på «Moody's Mood for Love» i 1980. Ho song korvokal for Houston Person, Noel Pointer, Ralph McDonald, Angela Bofill og Roberta Flack.
Austin song vokal for Quincy Jones på albumet The Dude i 1981 og var med på hitten «Razzamatazz». Ho skreiv så ein platekontrakt med Jones sitt Qwest, og gav ut Every Home Should Have One i 1982, som inneheldt den store hitten «Baby, Come to Me», som vart mykje spelt i såpeoperaen General Hospital. Oppfølgjaren «How Do You Keep the Music Playing», vart kjenningsmelodien for filmen Best Friends. På begge songane song Austin med James Ingram. Ho fortsette å spele musikk for Qwest gjennom 1980-åra, men fekk ikkje like stor suksess, trass i fleire topp-produsentar, som Jam & Lewis i 1985. Austin flytta til selskapet GRP i 1990 og spelte inn Love Is Gonna Getcha med singlane «Through the Test of Time» og «Good in Love». Ho spelte så inn Carry On og Live i 1991 og 1992. Street of Dreams følgde i 1999 og On the Way to Love kom sommaren 2001. Hyllesta til Ella Fitzgerald, For Ella, kom ut våren 2002. Nesten fem år seinare gav ho ut Avant Gershwin og i 2011 kom Sound Advice, produsert av Greg Phillinganes.
The Moonglows
Dei vart innlemma i Rock and Roll Hall of Fame i 2000.
Ski-NM 1970
15 km
Dato: 25. januar
Berlinerformat
I Noreg var Klassekampen den siste avisa som var i berlinerformat. Dette vart endra i 1998.
Banjo-Kazooie
Ein oppfølgjar, Banjo-Tooie, vart utgjeven i 2000.
Smågrønkurle
Utbreiing
Smågrønkurle er ein vanleg orkidé over det meste av landet med unntak av kyststrøka i sør. Han trivst på myr, eng og slåttemark, og han kan finnast i fjellskog og på grasmark høgt til fjells. Fjellplantene er monaleg mindre og har mykje mindre blomeaks enn låglandsplantene.
Kattostfamilien
Blada til plantane i familien er spreidde, handnerva og meir eller mindre innskorne eller heile. Blomane er regelmessige, oftast store med vakre fargar. Begeret og krona er 5-talige. Pollenberarane er talrike og samanvaksne til ei søyle midt i blomen. Han har 3–8 fruktblad og dannar ei spaltefrukt eller kapselfrukt.
Påskekort
Historie
Frå 1900 blei det send og laga mange påskekort i Noreg, med ei stordomstid rundt andre verdskrigen. Skikken gjekk tilbake mot slutten av hundreåret, til dels erstatta av e-kort og andre elektroniske kommunikasjonsmiddel.
I Sverige kan barn framleis dela ut heimelaga påskekort eller påskebrev når dei går «påskebukk» utkledde som påskehekser og liknande.
The Yes Album
Utgjeving
I 2000 plasserte magasinet Q albumet på 86. plass på lista si over dei 100 beste britiske albuma gjennom tidene.
Kortrijk
Arkitektur
Mykje av mellomalderariktekturen i byen er intakt og er svært godt vedlikehaldt. Interessante stader er St. Maartenskerk, Onze-Lieve-Vrouwekerk, klokketårnet og den utmerka arkitekturen langs den gamle hamna Broelkaai.
Kystpilegrimsleia
Pilegrimsvandring i mellomalderen
Omgrepet pilegrim kjem av det latinske ordet peregrinus som betyr framand eller utanlandsk, og ein pilegrim er ein person som åleine eller i flokk føretek ei reise til ein heilag stad av åndelege årsaker. Pilegrimsvandringar er eit viktig trekk ved mange religionar, som hinduismen, islam, jødedomen og kristendommen, og det er særleg stader der sentrale religiøse hendingar har funne stad som utgjer viktige pilegrimsmål. Pilegrimsreisene har gjennom historia vore mange og hatt forskjellig karakter. Dei har likevel i stor grad handla om at menneska har anstrengt seg fysisk for å nå eit åndeleg mål. Dei kristne pilegrimsvandringane begynte tidleg på 300-talet, og dei tok for alvor til i 326 med mor til keisar Konstantin – Helena – si pilegrimsferd til Palestina. Dei fremste valfartsstadene var Betlehem, Jerusalem og Roma. Det fanst også ei rekke valfartsstader av lågare rang, t.d. kyrkjer der ulike relikviar vart oppbevara eller stader der gravene til nasjonalhelgenar stod. Med Olav Haraldsson sitt fall på Stiklestad i 1030 fekk Noreg sin nasjonalhelgen – Olav den heilage – og skrinet hans i Nidaros vart det mest kjente pilegrimsmålet i Nord-Europa gjennom heile mellomalderen – frå 1030 til reformasjonen 500 år seinare. Det var ulike grunnar til å gjere ei pilegrimsreise, og motiva for å delta kunne vere blanda. Generelt ser det ut til å ha vore to drivkrefter for pilegrimsfenomenet i mellomalderen. Den eine var folk sitt håp og ønskje om på mirakuløst vis å bli frisk frå sjukdom, og eit dominerande motiv i tidleg mellomalder var læking av sjukdom ved helgenrelikviar og takke-valfart etter å ha blitt frisk. Fortellingar om mirakel ved helgengraver, relikviar og krossar, var ein sterk motivasjon for mange. Pilegrimar reiste likevel ikkje berre av religiøse grunnar. Mange pilegrimar, også i mellomalderen, var like mykje turistar som religiøst søkande. Rein reiselyst eller eventyrlyst kunne såleis vere ein god grunn for å reise i pilegrim. Pilegrimsreiser kunne også bli kombinert med diplomatiske oppdrag, særleg ved stormenn og geistlige sine Roma-reiser. Pilegrimane kunne komme frå alle samfunnsklassar og representerte alle sosiale grupper - både fattige og rike. Den andre drivkrafta var kyrkja si interesse for makt og inntekter – som i stor grad kom til uttrykk gjennom avlatsfenomenet. Avlat er ei ettergiving av idømt straff for synd. Avlat var særleg aktuelt der pilegrimsreisa vart føreteke som eit botshandling, og dette har truleg også bidrege til å stimulere valfarten til kyrkjer med avlatsprivilegium – som t.d. domkyrkjene. Mot slutten av mellomalderen utvikla avlatssystemet seg til ein reint kommersiell marknad der avlat vart gitt i bytte mot reine pengebidrag til meir eller mindre fromme formål. Avlatshandelen gav store inntekter, og besittelse av avlatsprivilegiar hadde etter alt å dømme stor økonomisk betyding for kyrkje og kloster. Kyrkja si maktinteresse var sannsynlegvis mest framtredande ved dei store pilegrimsmåla, mens folk sitt behov gjerne var meir knytt til dei små, lokale pilegrimsmåla.
Pilegrimsreisa kunne slik bli gjort som ein innfriing av eit løfte og ho kunne vere ei botsgjerning for grove og straffbare synder. I slike tilfelle skulle ikkje pilegrimsreisa vere lett å gjennomføre. For menneske som søkte helsebot var helgengraver og undergjerande relikviar ved pilegrimsmålet det viktigaste. Men for dei som gjennomførte pilegrimsferda som ei botshandling var den strabasiøse ferda hovudpoenget. Uansett motiv var det viktig at pilegrimsreisa vart gjennomført. Det vart betrakta som ei stor synd å ikkje holde eit løfte om pilegrimsferd.
Blidnesle
Blidnesle har motsette blad som er 2-8 cm lange og er mjuke, grøne og ovalforma med spisse endar. Stenglane er raude eller rosa. Planten har små, lysegrøne blomar som sit i klasar på stengelen.
I've Seen All Good People
Struktur
Andre sats, «All Good People», er skriven av Chris Squire og består av ei rekkje repetisjonar av refrenget, med eit konvensjonelt rock-lydbilete. Satsen blir prega av høgt tempo og tette vokalharmoniar. Teksten inneheld òg referansar til John Lennon-songane «Instant Karma» og «Give Peace a Chance».
Konsertversjonar
Offisielle utgjevingar med konsertopptak av «I've Seen All Good People»:
Planglasplate
Ei planglasplate er ei fint slipt og polert glasplate som blir til brukt å undersøkja kor jamn ei plan overflate er. Plata blir lagt på flata som skal målast. Ved belysning blir strålane reflektert dels frå undersida av glasplata, og dels frå den overflata som blir undersøkt. Det oppstår då interferens mellom lysbølgjene, og viss det tynne luftlaget er jamt, oppstår det òg regelmessige interferensfigurar. Ujamne faktorar kan ein best sjå som forstyrringar i interferensmønsteret.
Tonika
Tonika (frå gresk tonos, 'spaning') er eit musikkteoretisk namn på treklangen over grunntonen i ein dur- eller mollskala. I engelskspråkleg musikkteori blir namnet tonika òg nytta om grunntonen i eit musikkstykke og difor blir det ofte forveksla med grunntonen i andre treklangar.
Storby
Definisjonar
I Noreg reknar ein byar med over 50,000 innbyggjarar som storbyar. I Storbymeldingen frå Stortinget i 2003 var Oslo, Bergen, Trondheim, Stavanger, Kristiansand og Tromsø omtalte som storbyar. Rundt halvparten av nordmenn bur i ein av desse byane.
Flikkjempe
Flikkjempe (Plantago coronopus) er ein plante i kjempeslekta.
Izra-distriktet
Izra'-distriktet (arabisk منطقة ازرع) er eit distrikt (mantiqah) i Syria som administrativt høyrer til Daraa guvernement. I folketeljinga i 2004 hadde det eit folketal på 246 804. Det administrative senteret er byen Izra'.
Carole King
Tidleg liv og utdanning
Mora til King hadde lært å spela piano som barn, og etter å ha kjøpt eit piano, øvde ho nokre gangar. Då King utvikla ein umetteleg forvitenskap på musikk frå ho var rundt tre, byrja mora å læra henne grunnleggande pianoevner, utan å gje henne faktiske leksjonar. Då King var fire, oppdaga foreldra at ho hadde absolutt gehør, som gjorde det mogleg for henne å namngi ein note riktig berre ved å høyra han. Faren til King likte å visa fram dugleiken til dottera til venner på besøk: «Smilet til faren min var så breitt at det dekte den nedre halvdelen av andletet hans. Eg likte å gjera faren min glad og få notane riktig.»
Mora til King byrja å gi henne ekte musikktimar då ho var fire medan King sat på pianokrakken, som var gjort høgare av ei telefonbok. Med mora ved sida av seg, lærte King musikkteori og elementær pianoteknikk, mellom anna korleis ein les notar og utfører riktig tempo. King ønskte å læra så mykje som mogleg: «Mora mi tvinga meg aldri til å øva. Ho trong ikkje. Eg ønskte så mykje å meistra dei populære songane som strøymde ut av radioen.»
1960-åra
Andre songar frå den tidlege perioden til King (fram til 1967) inkluderer «Half Way To Paradise» for Tony Orlando, spelt inn av Billy Fury i Storbritannia, «Take Good Care of My Baby» for Bobby Vee, «Up on the Roof» for The Drifters, «I'm into Something Good» for Earl-Jean (seinare spelt inn av Herman's Hermits), «One Fine Day» for The Chiffons og «Pleasant Valley Sunday» for The Monkees (inspirert av flyttinga deira til forstaden West Orange i New Jersey), og «(You Make Me Feel Like) A Natural Woman» for Aretha Franklin. Duoen skreiv fleire songar spelt inn av Dusty Springfield, inkludert «Goin' Back» og «Some of Your Lovin'».
1970-åra, Tapestry
I 1973 framførte King ein gratiskonsert i Central Park i New York City med 100 000 tilstades.
I 1975 spelte King inn songar for den animerte TV-produksjonen av Maurice Sendak, Really Rosie, utgjeven som eit album med same namn, med tekstar av Sendak.
2000-åra
Same år skreiv King og Stern «Sayonara Dance», spelt inn av Yuki, tidlegare hovudvokalist i det japanske bandet Judy and Mary, på det første soloalbumet hennar Prismic året etter. I 2001 komponerte òg King ein song for albumet All About Chemistry av Semisonic, med frontmannen til bandet Dan Wilson.
Sidan 2010
Under deira Troubadour Reunion Tour gav King ut to album, eitt med nytt materiale spelt inn med Taylor. Den første, gjeve ut i april 2010, The Essential Carole King, var eit samlealbum med songar av King og som spelte inn songane hennar. Det andre albumet, Live at the Troubadour vart gjeve ut i mai 2010, eit samarbeid mellom King og Taylor. Det debuterte på fjerdeplasen i USA med sal på 78 000 eksemplar. Live at the Troubadour har sidan mottatt ei gullplate frå RIAA for sendingar på over 500 000 eksemplar i USA og låg på lista i 34 veker.
I 2016 var King hovudartist på British Summer Time Festival som vart halde i Hyde Park i London 3. juli 2016, og spelte heile Tapestry live for første gang. Eit album av konserten vart gitt ut i 2017.
Filmbiografi
I 1996 vart ein film veldig laust basert på livet til King, Grace of My Heart, skrive og regissert av Allison Anders. I filmen ofrar ei ambisiøs songarrine sin eigen songkarriere for å skriva hitlåtar som startar karrieren til andre songarar. Filmen speglar livet til King og følgjer henne frå den første pausen hennar, gjennom smerta ved avvisning frå plateindustrien og eit dårleg ekteskap, til den siste triumfen hennar i å realisera draumen om å spela inn sitt eige hitalbum.
Time and a Word
Bakgrunn og innspeling
Time and a Word vart møtt med «Yes-aktige kontroversar», slik det vart skildra av bandbiografien og skribenten Chris Welch. Banks var den mest frittalande av bandmedlemmane om kva han tenkte om albumet og dette var byrjinga på ein uvenskap mellom han og resten av gruppa. Han likte ikkje ideen om å bruke eit orkester og meinte at dei berre herma etter det rockebanda Deep Purple og The Nice nyleg hadde gjort. Han hevda at dei berre spelte partane som opphavleg var skrivne for gitar eller orgel, og gjorde at han sjølv fekk lite å gjere på albumet og at gitaren hans forsvann i miksen. Banks var heller ikkje samd i at Colton skulle produsere albumet og hevda at Colton mangla erfaring og personleg mislikte både han og spelinga hans. Squite stilte òg spørsmål om Colton som produsent, og hugsa ei hending under miksinga av «No Opportunity Necessary, No Experience Needed», då Banks var blitt erstatta av Steve Howe og var til stades. Colton miksa songen ved hjelp av eit par «dritdårlege høgtalarar som ikkje hadde noko bass», i staden for å bruke monitorrutstyret i studioet. Offord bad om meir bass, men Squire og Howe la merke til at bassnivået i monitorane alt var høgt. I 1995 sa Offord at han òg meinte at Colton ikkje hadde vore riktig person til å produsere bandet på den tida.
Songar
«No Opportunity Necessary, No Experience Needed», er den første coversongen på albumet, og var skriven av den amerikanske musikaren Richie Havens. Han opnar med eit orkestertema frå filmmusikken til westernfilmen The Big Country frå 1958 av Jerome Moross.
Utgjeving og mottaking
Yes framførte Time and a Word første gongen under to konsertar i Queen Elizabeth Hall i London, den 21. og 22. mars 1970. For den andre halvdelen av konserten spelte dei songar frå albumet med eit tjue mann stort orkester leia av Tony Cox. Anderson meinte seinare desse konsertane var mislukka fordi dei ikkje hadde hatt nok tid til å øve og at lydanlegget var dårleg. For å spele inn orkesteret vart mikrofonar hengande over musikarane ved hjelp av kleshengarar. Banks meinte at eksperimentet var ein «fjollete ide». Likevel skreiv Chris Welch ei positiv melding i Melody Maker og skreiv at trass i problem med forsterkarane reagerte publikum som om dei hadde «eit musikalsk gjennombrot» og det indikerte for han at gruppa «hadde slått gjennom». Konsertane vart dei siste der Yes spelte med eit orkester før Symphonic-turneen i 2001 etter det 19. studioalbumet deira, Magnification, som òg vart spelt inn med orkester.
Mavrovo i Rostusja
Kommunen har eit areal på 663,19 km2 og hadde 5 042 innbyggjarar ved folketeljinga i 2021.
Department of Youth
Andre versjonar
Pretty Boy Floyd spelte inn songen for albumet deira Porn Stars. .
Time and a Word
Kjelder
Yes
Harsin fylke
I folketeljinga i 2006 var innbyggjartalet i fylket 90 452.
Primero de Mayo Bay
Primero de Mayo Bay er ei bukt på sørvestsida av Port Foster på Deceptionøya i Sør-Shetlandsøyane. Ho vart kalla «Bahia 1 de Mayo» eller «Bahia Primero de Mayo» av Den argentinske antarktisekspedisjonen, 1942–43. etter «1 de Mayo», eit ekspedisjonsfartøy som vitja Deceptionøya i 1942 og 1943. Ho sokk utanfor kysten av Argentina den 5. februar 1944.
16. SPETSNAZ-brigade
16. SPETSNAZ-brigade (russisk 16-я отдельная бригада специального назначения, forkorta 16-я обрспн, 16. brspn) er ein brigade i det russiske forsvaret. Han vart etablert i Sovjetunionen i 1952 og var i 2017 ein SPETSNAZ-brigade i dei væpna styrkane i Vestre militærdistrikt i Russland.
Samansetjing
Frå 2010 var brigaden samansett med desse elementa:
Telefon Bay
Telefon Bay er ei lita bukt på nordvestsida av Port Foster på Deceptionøya i Sør-Shetlandsøyane. Telefon Ridge ligg kring bukta. Namnet finst på kartet til Den franske antarktisekspedisjonen under Charcot, 1908–10, og er kalla opp etter skipet «Telefon», som låg her medan det venta på reparasjonar.
Greinkjempe
Greinkjempe (Plantago indica, tidlegare P. arenaria) er ein eittårig plante i kjempeslekta.
Yours Is No Disgrace
Konsertversjonar
«Yours is No Disgrace» er ein av dei ti mest framførte songane til bandet under konsertar. Bandet har hatt han med på dei fleste turneane sidan songen vart skriven sommaren 1970. Konsertversjonane er som oftast særs lik studioinnspelinga.
Hiram Bullock
Biografi
I 1986 gav Bullock ut det første albumet sitt som leiar for Atlantic Records kalla From All Sides, etterfølgd av albuma Give It What You Got i 1987 og Way Kool i 1990.
I 2007 fekk Bullock strupekreft, men vart behandla for dette og byrja å turnere igjen. Langvarige probl med dopmisbruk førte likevel til at han døydde den 25. juli 2008. Han vart æra av David Letterman på showet hans.
Melodi Grand Prix 1971
Melodi Grand Prix 1971 var den ellevte utgåva av Melodi Grand Prix, Noregs nasjonale uttaking til Eurovision Song Contest. NRK inviterte seks komponistar til å sende inn bidrag. I tillegg arrangerte NRK ein open konkurranse der seks bidrag blei valde ut blant 196 innsendte. Finalen blei arrangert 20. februar 1971, og vinnarlåten blei «Lykken er», sungen av Hanne Krogh og skriven av Arne Bendiksen. I den internasjonale finalen i Dublin kom låten på ein 17. og nest siste plass med 65 poeng.
Kinagras
Kinagras (Boehmeria nivea) er ein plante i neslefamilien. Saman med Boehmeria viridis er han ein viktig tekstilplante. Han har bastceller som er lengre enn hjå nokon annan plante, oftast 10–20 cm og nokre gonger 25 cm.
Melodi Grand Prix 1971
Hendingar
Dette var første gong at komponistane og tekstforfattarane var kjende før finalen. Tidlegare hadde NRK halde opphavsmennene hemmelege fram til resultatet var klart.
Kate Gulbrandsen
I februar 1984 gjekk Gulbransen til topps på Norsktoppen med songen «Denne natt». I 2004 hadde ho to låtar på Norsktoppen, ein av dei var ein ny versjon av Dolly Parton sin hitlåt «Jolene», som låg 11 veker på Norsktoppen. Ho var med i bandet Folk som oss saman med Ole Jørgen Grønlund, og dei gav ut eit album med same navn i 2010. Gulbransen har også gjeve ut tre soloalbum. Sidan har ho jobba sporadisk med andre artistar, og ho medverkar i ulike TV-sendingar med jamne mellomrom – seinast i 2016 som deltaker i Stjernekamp på NRK. Guldbransen har coverbandet Kate & Gutta som spelar coverlåtar i sjangrar som country, blues, pop og eige materiale.
Geir Andersen
Karriere
Straks før jul i 1985 vann han i Tarvisio sin siste siger i verdscupen. Etter dette sleit Andersen med å kome aller øvst på resultatlistene i kombinertrenn. Dermed fekk han ikkje delta for Noreg i korkje ski-VM 1987 eller vinter-OL 1988. Hans siste pallplassering var ein tredjeplass i Saalfelden i desember 1988.
Margaret Berger
Margaret Berger er ei norsk songarinne frå Hitra. Ho representerer Noreg i Eurovision Song Contest 2013 med elektronikalåta «I Feed You My Love».
Eurovision Song Contest 2015
Saman med Jan Thomas Holmlund, Anita Halmøy Wisløff, Marianne Jemtegård og Sverre Vedal sat Berger i den norske juryen som utgjorde 50 prosent av dei norske røystene i Eurovision Song Contest 2015 i Wien i Austerrike.
Kjelde
, forfattar: Anne Marit Godal.
Mischabel
Allalingruppa, som strekker seg sørover frå hovudmassivet, inneheld fleire toppar over 4000 meter som i bland blir rekna til Mischabelgruppa:
Eilon
Eilon er ein kibbutz nord i Israel. Han ligg 1,5 km sør for den libanesiske grensa og 10 km aust for kysten av Middelhavet, på ein rygg mellom dei to elvane Nahal Betzet og Nahal Kziv, og høyrer til Mateh Asher regionale kommune. I 2012 hadde han eit folketal på kring 943.
The Bootleg Series Vol. 11: The Basement Tapes Complete
Innspelingshistorie
Peter, Paul and Mary fekk den første hitten med ein av kjellarsongane då dei spelte inn «Too Much of Nothing» som nådde 35. plassen på Billboard-lista seint i 1967. Ian & Sylvia, som òg hadde Grossman som manager, spelte inn «Tears of Rage», «Quinn the Eskimo» og «This Wheel's on Fire». I januar 1968 gjekk Manfred Mann til topps i Storbritannia med innspelinga si av «The Mighty Quinn». I april vart «This Wheel's on Fire» spelt inn av Julie Driscoll, Brian Auger and the Trinity og nådde femteplassen på den britiske lista. Same månaden vart ein versjon av «You Ain't Goin' Nowhere» av The Byrds gjeven ut på singel. I lag med «Nothing Was Delivered», kom han òg ut på countryrock-albumet Sweetheart of the Rodeo, gjeven ut i august. The Hawks, som no tok namnet The Band, spelte inn «This Wheel's on Fire», «I Shall Be Released» og «Tears of Rage» for debutalbumet Music from Big Pink, gjeve ut i juli 1968. Fairport Convention spelte «Million Dollar Bash» i 1969 på albumet deira Unhalfbricking.
Mottaking
The Bootleg Series Vol. 11: The Basement Tapes Complete fekk utelukkande positive meldingar frå kritikarane. På samlenettsida Metacritic har The Basement Tapes Complete ein score på 99 av 100, basert på 18 meldingar.
Raisteinar
Verdi
Storleiken har ein viss innverknad på verdien til steinane, men vel så viktig er vanskane med å skaffa steinen og frakta han til Yap. Nyare steinar laga med moderne verktøy og frakta med motordrivne skip har mindre verdi enn eldre raisteinar som hadde vore vanskelege å skaffa. Steinar frakta gjennom stormar eller som har kravd mange menneskeliv er mest verdifulle. Verdien kjem òg an på kven som gjev og kven som tek imot ein stein.
Labb
Solegjengarane trakkar ned på heile foten, frå hæl til tåspiss, og tråputa vert kalla ein «fotsole». Døme på solegjengarar er bjørnar og halvbjørnar. Primatar er også solegjengarar, men dei har føter i staden for labbar.
Fragile av Yes
Bakgrunn
For første gongen nyttar bandet aktivt diverse lydeffektar, og lydbiletet blir prega av Eddie Offord sine «magiske» fingrar. Albumet består av fem individuelle låtar, der kvart enkelt bandmedlem presenterer talenta sine samt fire gruppelåtar. Rick Wakeman var av kontraktmessige årsaker hindra til å bidra som låtskrivar, men har heilt klart sett preget sitt på musikken. Utgjevinga vart utsett i to månader i USA på grunn av det gode salet av det førre albumet The Yes Album.
Albumet presenterer òg den episke komposisjonsstilen som Yes skulle bli så kjent for. Låtane «South Side of the Sky» og «Heart of the Sunrise» er gode døme på dette.
Russiske marinefartøy etter prosjektnummer
Liste over russiske marinefartøy etter prosjektnummer.
Leondári i Arkadía
Leondári (gresk Λεοντάρι) er ein landsby i periferieininga Arkadía i periferien Peloponnes i Hellas. Leondári var hovudsete i den tidlegare kommunen Falesía, som no er ei kommunaleining i kommunen Megalópoli.
Peter and Gordon
Historie
Andre hittar duoen hadde var «I Go to Pieces» (US nr.9), skriven av Del Shannon og gjeven til Peter and Gordon etter at dei hadde turnert i lag. Dette kom av at manageren til Del Shannon frå plateselskapa Embee og Bigtop. Irving Micahnik og Harry Balk oppdaga Del Shannon og dei skreiv bort rettane til «I Go to Pieces» og håpte å lure Peter and Gordon til selskapet sitt i Detroit. Alt dei oppnådde var å tape alle inntektene dei elles ville fått for songen. Duoen spelte òg inn Buddy Holly sin «True Love Ways» (US nr.14 og UK nr.2 i 1965) og The Teddy Bears sin «To Know Him Is To Love Him», under namnet «To Know You Is To Love You» (US nr.24 og UK nr.5 i 1965).
Ein HaMifratz
Historie
Fram til Akko vart erobra, låg Ein Hamifratz i frontlinja. Nybyggjarane var med på frigjeringa av Galilea i november 1948.
Lester Embree
Lester Embree redigerte og publiserte ei rad bøker og artiklar om moderne filosofi, (konsititutiv) fenomenologi og vitskapsteori. Han engasjerte seg i omsetjingar av europeisk fenomenologi og arbeidde med teoretiseringar kring arkeologi, sjukepleieteori og økologi mellom anna. Innføringsboka hans om fenomenologi Refleksiv analyse er omsett til ei rad språk.
Mellomøyret
Mellomøyret (av latin auris media) er den delen av øyret som ligg innanfor trommehinna og utanfor det ovale vindauget i det indre øyret. Hjå pattedyr består det av tre ossiklar (hammaren, ambolten og stigbøyelen) som fører vibrasjonar i trommehinna til væsker og membranar i det indre øyret. Øyretrompeten koplar til nasesvelget for å skape ei trykkutlikning mellom mellomøyret og strupen.
Melodi Grand Prix 1972
Avstemming
NRK valde Sonja Abusdahl og Rachel Nord til å vere Noregs jurymedlemmar i den internasjonale finalen i Edinburgh.
Kermanshah fylke
Fylket er delt inn i dei fire distrikta Sentral-distriktet, Kuzaran-distriktet, Mahidasht-distriktet og Firuzabad-distriktet. Fylket har dei fire byane Kermanshah, Robat, Kuzaran og Halashi.
Myrsvineblom
Skildring
Myrsvineblom kan veksa som ein eittårig eller toårig plante og kanskje av og til vera fleirårig, avhengig av vekstvilkår. Han har breie blad dekte med vili (hår) og ein enkelt, hol stilk. Som Senecio hydrophilus veks han på mudderflatar, men dei to plantane skil seg gjennom at myrsvineblom ikkje tolererer basiske vekststader eller stilleståande vatn.
Utbreiing
Myrsvineblom veks i område som har kalde vintrar og i våte eller fuktehaldige jordsmonn, som fuktige enger, myr, sandete vasskantar og i veggrøfter, i høger frå 0 til Han er den vanlegaste eittårige plantearten i  austdelen av kanadisk Arktis.
Fotball-EM 2009
Finalen
Tysklands vinnarlag bestod av: Nadine Angerer, Babett Peter, Annike Krahn, Saskia Bartusiak, Linda Bresonik, Melanie Behringer, Simone Laudehr, Kim Kulig, Kerstin Garefrekes, Birgit Prinz og Inka Grings. Célia Okoyino da Mbabi og Fatmire Bajramaj vart slept ut på bana i det 60. og 83. minutt, av bana gjekk høvesvis Behringer og Garefrekes.
Edikt
Edikt kjem av latinsk edictum som tyder offentleg kunngjering. Romerske embetsmenn hadde rett til å offentleggjere dei retningslinjer og reglar som dei ønskte å legge til grunn for utøvinga av embetet sitt. Særleg viktig var edikta til pretorane, som var kunngjeringa om kva reglar han ville følgje som leiar for rettsvesenet i embetsåret sitt. Det vart gjort kjend på førehand ved opplesing og oppslag. Pretor kunne som domar ikkje berre gjere bruk av gjeldande rett, han hadde òg makt til å «hjelpe, supplere og korrigere» denne, og øvde på den måten stor innverknad på utviklinga av den romerske privatretten.
Izra
Izra' (arabisk ازرع) er ein by i Syria, som administrativt høyrer til Izra-distriktet i Daraa guvernement nord for Daraa. Izra' ligg 599 meter over havet og hadde i 2004 eit folketal på 19 158, i følgje Syrisk statistisk sentralbyrå (CBS). Folkesetnaden er hovudsakleg kristne.
Landskap
Izra kan oppleve særs kraftige jordskjelv (i snitt kvart 50. år) med styrke på 6-7 på Richterskalaen. Området har fote ekstrem tørke og Izra` har eit halvtørt klima. Lanromdået er oppdyrka og det er ikkje mykje att av den naturlege vegetasjonen. Landskapet er stort sett dekt av skogar, kratt og sletter.
Fylkesveg 34 (fleirtyding)
Fylkesveg 34 finst i fleire fylke i Noreg: